[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii
Bucureşti, 8.09.2015                             
Nr.4c-3/226/2015

AVIZ

asupra propunerii legislative pentru modificarea şi completarea art.10 din
Legea nr.458/2002 privind calitatea apei potabile


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie, cu propunerea legislativă pentru modificarea şi completarea art.10 din Legea nr.458/2002 privind calitatea apei potabile, transmisă cu adresa nr.P.L.x520 din 29 iunie  2015, înregistrată sub nr.4c-3/226 din 30 iunie 2015.

Propunerea legislativă are ca obiect de reglementare modificarea şi completarea art.12 din Legea nr.458/2002 privind calitatea apei potabile, republicată în sensul că apa potabilă îmbuteliată în sticle sau alte recipiente să fie pusă în consum cu respectarea prevederilor privind ambalarea şi etichetarea produselor alimentare şi cu obligaţia înscrierii pe etichetă a conţinutului de nitraţi şi nitriţi exprimat în mg/l.  


Consiliul Legislativ a avizat negativ actul normativ cu avizul nr.425/29.04.2015, deoarece nu este în concordanţă cu prevederile legale în domeniu.                                      


Propunerea legislativă a fost respinsă de Senat în şedinţa din 24.06.2015.                                              

Membrii comisiei au dezbătut propunerea legislativă în şedinţele din 2.09.2015 şi 8.09.2015. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea şi completarea art.10 din Legea nr.458/2002 privind calitatea apei potabile.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


      PREŞEDINTE,

Iulian Iancu
Consilier parlamentar,

Dr.Fiz.Maria Cristina Bălănescu

